Форми в природата / Истинската реалност - Beinsa.bg\nОбщ Окултен клас , София, 20 Февруари 1929г., (Сряда) 5:00ч.\nЧете се темата: „Най-малката форма в природата“.\nКогато се говори за малка форма в обикновения живот имаме пред вид капка вода. Обаче, със своите микроскопи, учените откриват в една капка вода милиони живи същества. Вие нямате представа за големината на тия същества. Те са толкова малки, че едва се виждат с микроскоп. Като ги наблюдавате, ще видите, че и между тях има същите отношения, каквито и между висшите същества. И те спорят помежду си кой да вземе по-голям дял от нещо. И те се менят, сърдят се едни на други, преследват се и т. н. Ако гледате водните капки с обикновено око, ще кажете, че те представят свят на спокойствие, на чистота. Микроскопът, обаче, открива реалността. И тогава ние казваме: Най-малката форма се е проявила при създаването на света, т. е. при изявяване на живота. Най-голямата форма се проявява при свършване на живота. Аз взимам думата „свършване“ в ограничен смисъл.\nСледователно, всяко тяло, което има най-малка форма, се намира далеч от нашето съзнание. Колкото по-голяма е формата, толкова по-близо е до нашето съзнание. Колкото повече се увеличава формата, толкова повече се приближава към нас. Според някои философи, нещата в природата нито се увеличават, нито се намаляват. Ние знаем, че живите неща растат, развиват се и се увеличават. Ако се съгласим с твърденията на философите, ще излезе, че растенето, развиването на телата е привиден, а не действителен процес. Тия философи са прави в едно отношение, а именно, материята и енергията в природата не се увеличават нито намаляват, но се видоизменят. Запример, ако налеем вода в едно шише, ние сме преместили тази вода от едно място на друго, но като вода в природата, тя нито се е загубила, нито се е увеличила. Когато телата растат и се увеличават по големина, по обем, към тях, наистина, се прибавя нещо. Всъщност, това, което се прибавя, е взето от природата. Значи, нещата се взимат от едно място в природата и се турят на друго място.\nМнозина казват, че някой човек като дете бил глупав, но като пораснал, поумнял. Това е невъзможно. Какъвто е човек в началото на живота си, такъв остава и до края. Глупавият е винаги глупав, а умният — винаги умен. Кой човек е глупав и кой — умен? Глупавият никога не работи. Той се труди, мъчи и не се тревожи. Умният работи и се тревожи, безпокои се от постъпките на глупавия. Глупавият винаги има господар. Той може да стане слуга на умния, но умният — никога. Само умният е господар. Когато глупавият стане слуга на умния, той ще му причини ред пакости. Глупавият слуга коства на господаря си много повече, отколкото работата, която ще му свърши: днес ще счупи нещо, утре — друго и т. н.\nСъвременните хора искат да живеят добре, да бъдат щастливи, но не правят никакви усилия за да придобият щастието. Щастлив може да бъде само онзи, който е изправил погрешките си. Не се изправят лесно погрешки. Затова е казано че Бог е дълготърпелив. Той чака времето, когато хората ще изправят погрешките си и ще поумнеят. Докато са здрави, те са недоволни от здравето си, намират, че със здраве само нищо не могат да постигнат. Като са болни, от болестта си са недоволни. Като дойде зима, недоволни са, че обущата и чорапите им не са дебели, топли. Като дойде лято, недоволни са, че чорапите им са дебели, а обущата — тежки. Малко се иска от човека, за да стане доволен. Щом има летни и зимни чорапи и обуща, нека задържи летните за лятото, а зимните — за зимата. Когато е здрав, да се пази да не се разболее. Когато е болен, да се лекува. Който не се съобразява с времето и не цени това, което му е дадено той е глупав.\nВсички хора нямат еднакви разбирания за нещата, нито еднакъв вкус. Това, което за едного е красиво, за другиго е нещо обикновено. Някой вижда най-малките неща, а друг не вижда и най-големите. Някой вижда най-малкото петно на дрехата си и бърза да го изчисти. Друг не вижда и големите петна. Ако му кажете да ги изчисти, той намира, че не заслужава да се занимава с дребни неща. Ще кажете, че това зависи от културата на човека. Срещате, обаче, културен човек, но съзнанието в него не е пробудено. Това показва, че съзнанието на човека има разни фази. Нещата се определят от съзнанието и вътрешното разбиране на човека. Тази е причината, поради която един счита за добро това, което за друг не е добро. Това показва, че понятията за добро, за ученост, за сила са относителни, а не абсолютни величини. Някой може да брои до милиони и милиарди и минава за учен. Друг може да брои само до десет и минава за глупав, за прост човек. Ако накараш учения, който може да брои много да обясни, какво нещо е вселената, той нищо не може да каже. Ако вселената беше образувана от много слънца, би ли могъл този учен да ги обхване всички в съзнанието си? Може ли той да изчисли, каква е тежината на един квадралион микроскопически прашинки? Ако една прашинка тежи една двадесетмилионна част от грама колко ще тежи един квадралион прашинки?\nТъй щото, не е достатъчно само да кажете, че някой е добър или красив, но трябва да знаете, в какво седи добротата или красотата на този човек. Ще кажете, че очите му са хубави, носът правилен, веждите красиви и т. н. И това не е достатъчно. Всяко нещо трябва да отговаря на една вътрешна мярка. Има една норма, която определя правилността на нещата. Щом отговарят на тази норма, те са красиви. Въпреки това, всяко общество, всеки народ има свое специфично разбиране за красота. Ако отидете между черните, ще видите, че те считат за красив онзи, който има дебели устни и черно лъскаво лице. Тънки устни и бяло лице те не харесват. Според тях, белите са грозни и затова ги ядат. Тъмнината всякога се стреми да погълне светлината. Това показва, че и двете са живи. Тъмнината намира, че светлината е грозна и се стреми да я погълне. Срещате един престъпник и го предавате на властта, защото е извършил престъпление. Той е недоволен от вашата постъпка и намира, че вие нямате право да се месите в неговата работа. Той казва, че държавата само има право да го преследва, но не и вие, който имате грехове като него. За оправдание вие ще кажете, че държавата изисква съдействието на гражданите си, вследствие на което вие сте длъжни да й помагате. Вие сте прави отчасти докато сте в дадена държава. Излезете ли вън от тази държава вън от влиянието на нейните закони вие попадате под друг закон. Ако излезете от държава, в която законите са свободни, и влезете в държава с драконовски закони, няма да се чувствате добре.\nСъвременните хора се оплакват, че не се разбират, че нямат любов помежду си. — Защо? — Защото идат от различни държави, с различен морал, с различни култури. Всеки човек е представител на отделна държава, с различни понятия за добро и зло с различна обхода. Всеки човек носи в себе си специфичен морал. Ако всички хора бяха граждани на една и съща държава, те щяха да имат еднакъв морал, еднакви разбирания и нямаше да им се говори за морал за добро и т. н. Днес чувате да се говори, че трябва да се проповядва на хората да се обърнат към Бога. Чудно нещо! Ако Бог е направил човека, защо трябва той да се обръща към Него? Когато скулпторът направи една статуя, трябва ли тя да се обръща към него? Статуята трябва да прилича на създателя си и да може да говори. Това се иска от една статуя. Тя говори когато трябва. Ако не трябва да говори, тя мълчи. — Може ли статуята да говори? — Може. В статуята говори това, което скулпторът е вложил. Под думата „статуя“, разбираме неорганизирана материя, която принадлежи към особено царство. Тя има живот в себе си и може да говори когато я накарате. Не само статуята, но всяко нещо може да стане ценно, да проговори. Тебеширът който нищо не струва, може да стане ценен. — Как? — Ако някой велик човек когото обичате, напише една дума върху тебешира, тебеширът веднага става ценен за вас. Кое придава цена на този тебешир? — Думата, която великият човек е написал. Сам за себе си, тебеширът е ценен защото пише. Като пише, той постепенно се изхабява. Не само тебеширът, но и човек се изхабява. Като се радва като скърби, човек се изхабява и то по естествен начин.\nПо какво се различават радостта от скръбта? Радостта в началото когато иде, носи щастие за човека. В края когато си отива тя носи скръб. Скръбта в началото носи скръб а в края — радост. Значи, в края радостта се превръща в скръб, а скръбта — в радост. Понеже умният човек иска всякога да бъде радостен затова той трябва едновременно да има и радост, и скръб. Глупавият обаче, всякога носи скръб. Едва се зарадва за нещо и веднага изгубва радостта си. Щом я изгуби той започва да скърби. Умен човек е този който в началото е скърбен. Глупав човек е този който в края е скърбен. Едни хора носят скръбта а други — радостта. Скръбта и радостта са полюси на живота.\nКогато изучавате човешката психология, наблюдавате следното: колкото и каквото благо да се даде на човека, всякога му се вижда малко. Колкото и каквото страдание да му се даде всякога му се вижда много. Запример, ако ви дадат 20 лв. виждат ви се малко; ако вие трябва да дадете 20 лв. виждат ви се много. Защо, при една и съща величина имате две различни състояния? Ако в дома ви дойде ваш приятел когото обичате, и ви гостува десет дена вие ще кажете, че е седял малко време при вас. Ако ви дойде на гости човек когото не обичате и поседи в дома ви няколко часа вие ще се отегчите от него. Защо в първия случай сте радостни а във втория се отегчавате? Този, който считате приятел и му се радвате е княжески син който не иска нищо от вас. Той е донесъл много блага, тъй щото има и за него и за вас. Вторият гост на когото не се радвате е пак княжески син но е обеднял, нищо не носи, очаква на вас вие да му дадете нещо. От този гост всички се оплакват както е било в турско време. Когато някой турчин е отивал на гости в българска къща, той веднага се е поставял на мястото на господар и започвали да му пекат кокошка или агне да го нагостят добре.\nСегашните хора се нуждаят от будност на съзнанието. За тази цел те трябва да подигнат съзнанието си поне на една степен по-високо, да могат да превръщат скръбта си в радост както в математиката превръщат дроби с различни знаменатели към еднакъв знаменател. В един момент господарят може да обикне слугата си и в един момент може да го намрази и изпъди от дома си. Достатъчно е да кажете на един господар че слугата му е получил наследство от един милион лева, за да измени той отношенията си към него. Веднага господарят се вглежда в положението на слугата си, вижда, че няма обуща, дрехи и му купува. И обратно: ако кажете на господаря, че бащата на неговия слуга е пропаднал и че сега търсят сина му, господарят веднага ще го изпъди от къщата си да се освободи от всякаква материална отговорност. Каквито промени стават в отношенията на хората, такива промени стават и в човешкото съзнание. Запример, някога човек намира, че някоя негова идея е ценна, заслужава да я задържи в себе си, както задържа слугата си, който е получил наследство от един милион лева. Не се минава много време, той казва: Нищо не струва тази идея. — Защо? — Защото, вместо да му даде нещо, тя взима от него. Промените, които стават в човешкото съзнание, показват, че човек няма постоянен вътрешен мироглед в себе си. Той няма една постоянна величина в себе си, с която да работи. Докато живее в объркания човешки свят, човек непрестанно ще се лута и един ден ще каже: Теле дойдох, вол си отивам. Нищо не разбрах от живота. Каквото направих в живота си, все насила го правих, доброволно нищо не направих. Трябваше да чакам с остен да ме мушкат, за да се проявя.\nТова не се отнася само до вашия личен живот. Такова е състоянието на всички хора. Това, от което те се смущават, е тяхното минало. Миналото върви след човека като сянка. Те не могат лесно да се освободят от него. Да се освободи човек от миналото си, това подразбира да стане вътрешен преврат в него. Докато не стане този преврат, той ще живее във временни, в преходни отношения и разбирания. Днес ще уважават и почитат човека, докато се надяват че ще получат нещо от него. Убедят ли се, че нищо няма да получат, ще го отхвърлят настрана. Докато човек е здрав, всички го използват. Щом се разболее, почват да го пренебрегват. Ако е чиновник, държавата ще му даде няколко месеца отпуск, да се лекува. Не оздравее ли, тя ще го уволни. Даже и майката се радва на детето си, докато е здраво. Ако се разболее и боледува няколко години, тя казва: По-добре да го прибере Господ, че и то да се освободи, и ние да се освободим.\nКоито не разбират дълбокия смисъл на живота, обезсърдчават се и мислят че добро не съществува в света. Те казват: В живота може да се обича само богатият, здравият ученият човек. Останалите хора, които не са богати здрави и учени ще се изоставят. Едно е вярно: човек обича това, от което може да вземе нещо. Как ще обичате сухите кости? Как ще обичате пресъхналата чешма? Как ще обичате изгореното дърво? Но като обичате някого, вие трябва да бъдете внимателни, никога да не докоснете, да не отнемете ценното, същественото в него, което той пази като зеницата на окото си. Не разрушавайте, не разваляйте красивото чувство, което човек има в себе си. На същественото, на ценното в човека, което съставя неговия живот, гледайте по същия начин, както и той гледа. Свещено пазете в човека това, което и той пази. Това наричам аз любов, това наричам обич.\nКое е същественото качество на ученика, за което може да бъде обичан? Ще кажете, че за да бъде обичан, ученикът трябва да учи. — Не, това е негова длъжност. Кое е същественото качество на учителя, за което трябва да бъде обичан? Ще кажете, че учениците обичат учителя си, защото ги учи. — Че учителят учи учениците си, това е негова длъжност. Учениците обичат учителя си, когато той ги учи да се обичат, свещено да пазят и зачитат чувствата си. Човек трябва да си изработи правилни отношения към всички разумни същества, които съставят един общ организъм. Следователно, засегне ли се само един уд на този организъм, целият организъм страда. Ето защо ученикът трябва да има отношения не само към няколко души, но и към цялото Битие. Като греши, ученикът причинява вреда не само върху своя живот, но и върху цялото Битие. Като живее добре, неговият живот се отразява и върху цялото Битие. Предаде ли се на човешка любов, ученикът се излага на големи изпитания. — Защо? — Защото днес ще обича, утре няма да обича. В началото любовта носи радост, а в края — скръб. В омразата процесите са обратни: в началото омразата носи скръб, а в края — радост. Наистина, когато се освободи от омразата, човек изпитва радост.\nСега, като говоря върху тия въпроси, мнозина се запитват, реални ли са тия неща или не са. Питам: Как познавате реалността на нещата? Мислите ли, че реалните неща могат да се пипат? Реалността не се пипа, не се чува, нито се помирисва. Реалността издава благоухание, но досега никой не се е докосвал до нея. Даже умът не се е докосвал до реалността. Няма същество в света, което е могло да се докосне даже до дрехата на реалността, вследствие на което тя остава всякога чиста. Такава е дрехата на природата, такава е дрехата и на човешката душа. Следователно, всяко нещо, до което човек не може да се докосне, е реалност. Всяко нещо, към което човек не може нито да прибави, нито да отнеме нещо, е реалност. Не само човек, но и целият свят да се събере, никой не може нито да прибави, нито да отнеме нещо от реалността. Тя е съвършена, нито може да се прибави нещо към нея, нито може да се отнеме нещо от нея.\n27. Лекция от Учителя, държана на 20 февруари, 1929 г. София. — Изгрев.\nЧете се темата "Най-малката форма в природата"\nКакво означава коренът на тази дума "форма"? Който знае латински, да каже. ("Значи нещо, което се носи")\nПредставете си тия научни изследвания, дето няколко милиона от тези дребни същества живеят в една капка вода, имат форма. Представете си, че в този свят съществуват по-малки, по-дребни, милиарди съществуват в една капка вода. Пък някоя малка форма хванала друга - още по-малка, и я носи. Това, което ние не може да видим, да измерим, в този свят съществуват спорове за неща, които за нас не съществуват, но за тях съществуват спорове, гняв, докачение и т.н. В тази капка има една микроба, която се дави с друга, ядат се, гневят се, преследват се. Ние от наше гледище мислим, че този свят е свят на спокойствие, казваме - водата е чиста.\nЗначи формата е начин на проявление. Там, дето светът се е проявил, е започнала най-малката форма, а там, дето свършва, е най-голямата форма. Следователно тия тела, дето са най-далеч от нас, имат най- малка форма, а тия тела, които са най-близо, имат най-голямата форма. Най-малките неща показват, че са най-далеч от нашето съзнание. Следователно, ако една форма се увеличава, тя се приближава към нас. Много философи има, които казват, че в природата нещата нито се увеличават, нито се намаляват. Ние сега мислим, че нещата растат и се развиват. Ако някой от нас би казал, че в природата нищо нито се развива, нито расте, че растенето е само привидно, какво ще мислите?\nДа допуснем, че вие една гарафа за вода я напълните с вода, увеличили ли сте вие водата в света? Да кажем, че сте пренесли цяла една каца вода, казвате: "Много вода пренесох." Но казвам, към това количество, което съществува в света, вие прибавихте ли нещо? Или ако вземете от това количество, вие намалявате ли го?\nКазвам, за да растат нещата и да се увеличават, трябва да се притуря нещо. Ние казваме, един човек израснал и станал умен. Сега ние твърдим, че някой човек, като бил дете, бил глупав, а като станал голям, станал по-умен. Какъвто човек е в началото, такъв е в края. Глупавият си е винаги глупав, умният си е винаги умен. Какво разбирате вие под "глупав човек"? Глупав човек е, който никога не започва работа. Глупавият човек тревоги няма. Умният човек има тревоги с глупавия. Глупавият може да си намери господар. Умният може да стане господар на глупавия. Глупавият може да стане слуга на умния.\nПитам сега, ако умният има един глупав слуга, какво ще спечели? Днес ще му счупи едно шише, утре една паница. Този глупавият човек за една година ще направи толкова бели, че няма да му стигне заплатата, за да се отплати, ще изхарчи десет пъти повече.\nКазвам, ние, хората на земята, за да изправим една погрешка, се изискват хиляди години да правим добро. Една година като живееш и хиляда години ако живееш, едва ли ще може да поправиш погрешките. Затуй казваме, че Господ е дълготърпелив, има да се занимава с глупави хора. Да допуснем, че болният, най- първо, е недоволен, защото е болен - разглеждаме живота от наше гледище. Като стане здрав, няма хубаво ядене, казва: "Защо ми е голо здраве?" Зимно време е облечен хубаво, обущата му тънки, изстиват краката, казва: "Що са ми тия обуща, нямам шушони. Има чорапи, но ако е зимно време, казва: "Що ми са дебели чорапи, тънки да са." Не знаеш какви да му дадеш, тънки или дебели. Сега, онзи, който размесва тънки и дебели чорапи, умен човек може ли да бъде? Като имаш един глупав слуга, той зимно време ще ти донесе тънки чорапи, лятно време - дебелите. Казвам, господарят, за да си направи работата, сам трябва да иде. Онзи, който не разбира от времето, че се е променило, той не чувства, неговата чувствителност е слаба.\nСега вие мислите, че всички хора разбират еднакво. Не. Това, което вие разбирате, други даже не се сещат за него, то не съществува за тях. Някой човек има вкус за хубавото, вижда най-малките лекета, друг не ги вижда. Казва: "Леке имаш." "Какво има?" Има хора, които виждат най-малката съдрана дупка. Други, коскоджа дупка имат, казват: "Няма нищо." Тази дупка не съществува за него, не го безпокои. Защо едного една малка дупка го безпокои, а другия една голяма дупка не го безпокои? Тези хора не разбират законите. Ще кажете, културата е различна. Културен човек, а няма съзнание в него. Значи разни фази има на човешкото съзнание. Това, което е добро за един човек, не е добро за друг. В природата доброто не е едно и също. Ние спрямо себе си не сме еднакви. Ние се смеем на себе си, че като деца сме правили известни погрешки. Сега като възрастни си въобразяваме, че сме станали по-умни. Добре, седи този и казва, че е много умен. 12345678900000 този е много умен, философ. Колко голямо е това число? 10 - този е един простак. По какво се различават тия двамата? Единият знае да брои до десет, другият разбира повече. Този големият философ може ли да обхване с ума си количествено какво нещо е вселената.\nДа кажем, ако Вселената беше образувана от толкоз слънца, може ли този мъдрец да обхване всичките тези слънца? Какви хора живеят, какви същества има, каква е тяхната орбита? Той може ли да произнесе това число, да кажем, пет милиона или квадрилиона, или секстилиона? Какво е един квадрилион? Един квадрилион от микроскопически прашинки колко тежи? Изчислете, ако една прашинка тежи една двадесет милионна част от грама, един квадрилион прашинки колко тежи?\nКазвам сега, не само да кажем, че някой е добър човек. В какво седи добрината на един човек? Имал правилен нос, веждите били хубави. Ние имаме една мярка вътрешна. Всеки народ има свои чувства, всяко общество има свои чувства. Черните считат, че дебелите устни са красиви и че колкото лицето е по-лъскаво, е по-красиво. Ако един бял иде между черните, той е грозен - затова го изяждат. Така са правили в старо време. Като иде белият, те го изяждат. Ако тъмнината се стреми да погълне светлината, смятаме, че светлината и тъмнината са живи. Тъмнината, като види светлината, казва: "Грозна си." Тогава, ако тъмнината мисли, че светлината е грозна, какво мисли светлината за тъмнината. Ако дойде един престъпник, направи престъпление, вие го виждате, предавате го на властта, казвате: "Ти си престъпник, един вагабонтин, безчестник." Той казва: "Що ти влиза тебе в работата да се разправяш с моята работа? Нека властта да ме дири. Ти си грешник. Що ти влиза в работата да се занимаваш с мене?"\nПитам сега, вън от законите ли е един гражданин сега да го предаде на властта? Властта в коя и да е държава заставя гражданина. Че аз може да пиша един закон, да кажа - това ще правите, валидно ли е това? Щом сте в моята държава, валидно е, но щом излезете от кръга на моето влияние, има друг закон. Ако аз изляза от една държава, дето е по свобода, и вляза в друга, дето законите са малко драконовски, как ще се чувствам? Всичките хора сега са излезли от различни култури, от различни държави. Вие, хората, не идете от една и съща държава, не сте граждани на една и съща държава. Вие сте граждани от различни държави, или вие имате различни понятия за добро, за обхода, за морал. Имате морал, но не е под един и същ знаменател. Тогава, ако всички идехте от една и съща държава, нямаше защо да се проповядва, да се говори за морал на хората.\nКазваме, да обърнем хората към Бога. Защо трябва да се обърнат хората към Бога? Бог ги е направил, а трябва да се обръщат към него. Казвам, ако Бог е направил човека, каква нужда има да се обръща към него? Ако аз направя една статуя някъде, какво трябва да ми даде тази статуя? Какво трябва да ми каже? Статуята трябва да знае да говори. Вие, като турите тази статуя, тя трябва да мълчи, няма да говори. Като мине някой, тя няма право да говори. Еди-кой си. Какъв беше? Да започне да описва лицето, мъж ли бил, жена ли била. След това млъкне. Представете си, че аз минавам покрай тази статуя и говоря с нея. Някой казва: "Тази статуя, която направи, говори." Друг пита, тя мълчи. Може ли статуя да говори? Може да говори. Ние може да накараме статуята да говори. Говори това, което всякога е говорило. Това, което никога не е говорило, не може да говори.\nТа какво разбирате под думата "статуя"? Под "статуя" разбираме неорганизирана материя, която принадлежи на друго царство, тя има живот в себе си, може да я накараме да говори. Тогава може да накараме този тебешир да говори, да стане ценен заради нас. Вие го гледате - ни пет пари не струва. Може да стане ценен. Как? Представете си, че един велик човек, когото вие обичате, някое божество напише само една дума на този тебешир, веднага тебеширът стане ценен. Кое е онова, което направи тебешира ценен? Думата на този великия човек, която написа. Значи това, което ние притежаваме, нашето тяло струва толкова, колкото този тебешир. Нашето тяло по отношение на други същества с друго съзнание струва толкова. Този тебешир е интересен заради мене, понеже той пише на дъската. Обаче, като пише, той се изписва. Кой от вас, като пише, че не се изписва? Кой от нас не се изписал досега? Ще се изпишеш по един естествен начин.\nВсеки ден ти може да се радваш. Като се радваш, ти се изписваш. Като се тревожиш, като скърбиш, ти пак се изписваш. Ти пишеш: 50 000 да взимам, 600 000 да давам." Съкрати нулите. 6 да дам, 5 да взимам. Когато дойде 5-те - хубаво, но при 6-те? При единия случай ти се изписваш, и при другия случай ти се изписваш. Защото, след като дойде радостта, у тебе ще дойде друго едно състояние. Ти ще търсиш място на нея, ще се страхуваш да не би да я изгубиш. Тогава по какво се отличава скръбта от радостта? Сега философия трябва. Радостта в началото носи своето качество. Тя като иде, ти се радваш, но когато си замине, ти скърбиш. Радостта в началото носи щастие. Скръбта в началото носи скръб. Имаме това състояние у човека. Той има едно отношение. Радостта в началото ще му донесе радост. Радостта, като замине, ще донесе скръб. Значи радостта ще се превърне в скръб. То е едно състояние. Тогава скръбта в началото ще донесе скръб, в края ще донесе радост. Следователно скръбта ще се превърне на радост. Вярно ли е това? Когато радостта замине, скръб има. И тъй, това, което не носи радост в началото, е радост. Когато радостта си замине, ще носи скръб. Това, което в началото е скръб, в края ще бъде радост.\nСледователно умният човек иска всякога да има радост. Затуй именно едновременно трябва да имаш скръб и радост, че да може и в началото, и в края да бъде радост. Глупавият човек постоянно носи скръбта. Казва: "Аз нямам никаква радост." Затуй той в началото е радостен, а в края е скръбен. Сега умни хора наричаме тези, които в началото са скръбни. Глупави хора са тези, които в края са скръбни. Казва, да видим какъв ще бъде краят. Значи има едни, които носят скръбта, други - които носят радостта. Животът има две форми\nСега забележете психологически, че когато ви дават едно благо, вие го намирате малко. Ако ви дадат една златна монета, вас ви се струва малко. Когато ви дадат хубава къща, вас ви се струва малко. Когато ви дадат лошите работи, вас ви се струва много. Запример, ако ви дадат двайсет златни лева, казвате, малко са. Но ако ви кажат, че вие трябва да дадете двайсет лева, казвате, много са. Защо в единия случай казвате, че са малко, а в другия случай, че са много? Имате същото количество - двайсет лева. На какво отгоре двайсет при радостта са малко, а при скръбта са много. Ако дойде в къщата ви приятел, когото обичате, седи десет дена, вас ви се струва, че малко седял. Дойде друг, когото не обичате, седи един ден, казвате, цял ден седял. Ако този, когото не обичате, седи десет дена, казвате, седя десет дена, като че цяла година, как ме го беше срам. Този, когото обичате, може да седи година, вие се радвате. Защо при единия имате тази радост, а при другия - това неразположение. Разликата е, че първият е княжески син, десет дена седи, но от вас нищо не е ял, вие сте яли от него. А вторият е княжески син, който всичко от вас яде, нищо не е донесъл, празни се вашата каса. Това са съотношения на нещата. Ако попитате този втория княжески син, ако иска да не дойде, казвате, халал да ви е, да дойде, да видите какво нещо е гостенин. Както в турско време, като дойде турчинът, иска печена кокошка, пуйка, опичана по модерен начин. Нали вие сте яли супа с кюфтета. Нaceкат месото на дребно, турят дафинов лист в супата, после едно яйце разбито, малко фиде първокласно, после един лимон.\nВие имате един слуга. Аз всякога може да превърна вашия слуга да ви стане обичен. Идвам при вас, имате един слуга, казвате: "Той не е културен, глупав е, такъв не го искам, да си върви." Вие не го обичате. Казвам: "На този слуга се е паднало едно наследство от един милион лева." "Тъй ли?" Изведнъж казвате: "Я да ти купя обуща, че нямаш, дрешки нямаш." Слугата се чуди отде дошло това, защо се изменил неговият господар, показва голямо внимание. Може да направя и най-добрия ви господар да не го почитате. Казвам: "То освен че няма наследство един милион лева, но баща му има десет милиона дълг, търсят го да плаща." Казвате: "Нямаме нужда от слуга." Изпъждате го навън. Това са постоянни промени, които стават в нашето съзнание.\nЗапример някой път някоя ваша идея считате тъй ценна, както слугата, който има един милион наследство. После казвате - тази идея не струва нищо. Вътрешният наш мироглед постоянно се мени, нямаме една постоянна величина, с която да работим. Не че няма, но така е объркан светът. Най-после виждаш някой човек остарял, както някой турчин, хване се за брадата, поклати главата, казва: "Животно дойдох, вол си отивам, нищо не разбрах." До такова понятие дошъл. Казва: "Като едно животно прекарах, трябваше да ме впрегнат. Тук и там - навсякъде насила ме караха, нищо доброволно не направих, все с остен ме караха." Хване се за главата, казва: "Не ми Върви." Как с такива разбирания ще върви?\nСега казвам, това не се отнася до вашия личен живот, но казвам това, което нас ни смущава. То е нашето минало, нашите минали разбирания, ние не сме се освободили от тях. Миналото върви отподир като сянка, не си правете илюзии. Казвате: Аз кой съм?" Господарят днес има уважение и почитание, понеже мисли, че имаш десет милиона наследство. Но утре, като разбере, че нямаш, ще измени своето мнение. Днес си здрав, утре се разболееш, пет-шест месеца държавата даде отпуск, после казва - няма да го бъде - и по някакъв параграф те уволняват. Държавата казва: "Нам здрави хора ни трябват, болните хора да си вървят."\nКазвам сега, даже майката, като има дете, целува го, но като боледува десет години, казва - да го прибере Господ, то да бъде свободно, пък и ние да бъдем свободни. Тя иска да го уволни.\nСега онези от вас, които разбират, - хубаво, но които не разбират, казвате така: никакъв прогрес не сме направили. Може онзи, който ме препоръчва, че имам десет хиляди лева наследство или че имам толкова дълг, може и едното, и другото да не е вярно. Казвате на господаря, че имам десет хиляди лева, отношението се променя. Какво съм придобил аз? Или като кажете, че имам десет хиляди лева дълг, какво съм изгубил?\nСамо виждам отношенията на хората, които се изменят не по същина като една величина в своята целокупност. Дали аз изливам вода от шишето, или наливам, то е все едно. Ако вие напълните нашата гарафа, не мислете, че сте внесли нещо в света, пък и ако излеете водата от вашето шише, не мислете, че сте изнесли. Не мислете, че е добродетел да наливате вода или като изливате, е лошо. Ти и като наливаш, и като изливаш, е толкова добро. Тогава в какво седи доброто в света? Ако напълня вашата гарафа, аз съм добър по отношение на вас, казвате: "Много добър човек, напълни ми шишето с вода." Моята постъпка, да напълня вашето шише с вода, е добро. Или ви дам едно парче хляб - е добро. Добрината седи по отношение на това, че съм дал едно парче хляб. Но този хляб не съм го направил аз. Аз взимам житото, смилам го, правя хляб. Мисълта, че съм направил, то е добро. После желанието да ви услужа, да премахна една ваша мъчнотия. То е едно относително добро, което съществува. При тия отношения се улеснява животът.\nХората отвън може да препятстват своите мисли. Ние сами може да си препятстваме със своето неразбиране. Аз сега изяснявам този въпрос пред вас, защото мнозина идват, казват: "Учителят обръща внимание към някого." Препоръчали го, че има десет милиона. На друг не обръща внимание. Казват ми, че той има дълг. Тогава турям закона математически. Аз обичам някого. Защо? Защото има десет милиона. Не обичам някого. Защо? Защото има да дава. Вие ще кажете сега: "Така ли трябва да бъде животът?" Дайте ми един идеален живот, да обичаш някого, без да искаш да взимаш нещо от него. Че ако аз ви донеса само един гол образ от кости, ще го обикнете ли? Или един мъртвец, турям тебеширени мускули - ще го обикнете ли?\nСега по някой път вие мислите в какво седи тази любов. Любовта седи в това, да не обереш това, което другият човек има. Това, което е ценно за него, което е съществено, да не го обереш. Ако той има красиво чувство и ти го обичаш, това красивото чувство да не го развалиш. Това подразбира любовта. Да не бутнеш това, което той пази като зеницата на окото си. Това е любов. Ако ти искаш проявление на любовта, това е. Не това, което е ценно за тебе, но това, което е ценно за него, което е съществено, което съставлява неговия живот в дадения случай. Значи на същественото в него да гледаш от същото ниво, както той гледа. Той тогава казва: "Този човек ме обича." Когато друг пази това, което имаш, то е обич. Каква обич може да има, ако той не пази твоето свещено чувство.\nСледователно, казвам, кое е онова качество в един ученик, за което той може да бъде обичан? Дето се учи ли? То е неговата длъжност. Кое е сега същественото\nВ ученика? Кое е същественото в учителя? Че той учи. То е неговата длъжност. Той сам се създава. Дойде, казва: "Аз учител искам да бъда, присърце ми е да уча деца." Ако онзи учител научи всичките деца да се обичат еднакво, да пазят това свещеното в тях, то е учителят, то е същественото. Отношението, което имат хората между себе си - не само отношението към един човек, но разбирам в дадения случай да имаш отношение към всички разумни същества, понеже светът е така чувствителен като един организъм, че дето бутнеш, той страда от това бутване.\nСледователно ученикът трябва да има отношение не само към няколко души, но той трябва да има отношение към цялото битие. Като говорим за Бога, пие разбираме този целокупен организъм, в който живеем. Следователно, като правим пакост, тази дисхармония ще дойде и върху нас. Ако вие така схващате, животът има смисъл. Двама души да се обичат, то е един начин, те може да прекарат времето напразно. Защото двама, като се обичат, ще се разобичат. Защото любовта, и тя си заминава. Любовта какво носи в началото? Радост. Омразата какво носи в началото? Скръб. Любовта в края какво носи? Скръб. Омразата в края какво носи? Радост. След като се освободиш от омразата, веднага ще почувстваш една радост. Човек, след като се освободи от болестта, почувства радост.\nСега вие може да попитате дали тия неща са реални, или не. Вие, когато питате дали това нещо е реално, или не, какво разбирате? Ние казваме - реално е това нещо, което може да схванем. Това, което вие може да пипнете, не е реално. Реалните неща не се пипат, те се виждат. Никой досега не е могъл да пипне реалното. Никой не е могъл да го помирише. То издава едно благоухание, но никой нос до реалността не се е добрал. Реалността е толкоз красива, че тя не дава никой да се допира. Няма същество, което е могло да се допре до реалността, нейната дреха е чиста. Затуй дрехата на природата и дрехата на човешката душа е всякога чиста, понеже до природата никой не може да се добере и до човешката душа никой не може да се добере. Това са две реалности в света. Туй, до което ти не може да се приближиш, туй, което ти не може да оцапаш, туй, на което ти не може да притуриш, нито да отнемеш нещо, то е реалността.\nКъм реалността никой не може нито да притури, нито да отнеме. Не само ти, но да се събере и целият свят, не само целият свят, но и да се съберат и всичките богове - и те не може да притурят нещо към реалността. На реалността нищо не се прилага, понеже е пълна, понеже е съвършена в себе си. Аз ще ви попитам като онзи, който проповядвал за греховете на хората, казва: "Братя, какво разбрахте?" Един старец казва: "Не те разбрах, дядо попе, не разбрах, тази работа е страшна. - Казва: - Ти ме тури в едно затруднение, казваш, че в онзи свят ще има скърцане със зъби, а моите са опадали. Аз какво ще правя, как ще си изкупя греховете? Онзи, който има зъби, ще скърца, ама аз какво ще правя, като нямам?"\n20 февруари 1929 г., сряда, 5 часа\nБеседата е издавана под заглавие "Форми в природата".


Мариана Попова си падала по тройките | Сензация - здраве и красота\nДа работиш със звездите не е лесно, а камо ли да си им слуга. Прислужниците прекарват по голямата си част от работното време в домовете на звездите и биват свидетели на какви ли не изцепки от тяхна страна.\nНапример бившата домашна помощничка на Мел от „Биг Брадър” призна, че едно време когато още работила за госпожата, заварила Мариана Попова с мъжа на господарката в хола в апартамента им.\nА най-шокиращото за дамата било, че в това време Мел спяла пияна заляна в съседната стая. Старицата се чуди, що за бракове имат тези хора, след като една сутрин заварила в 8 сутринта, в хола на адвоката Мариана Попова.\nДаже имала съмнение и то основателни, че те може да са били и тримата в оргия през нощта, споделя тя.\nДруго нейно преживяване е било гарнирано с уволнение. Една от светските двойки у нас, са я били уволнили, че по грешка им изхвърлила дрогата с боклука, защото я помислила за обикновена прах. Така родните ВИП персони си живеели в разгул и охолство, заключва тя.\nа камо ли, грешка, Да работиш, да си им слуга, жена, жени, живота, Заключиха, звезда, звездите, интернет, лесно, Мариана Попова, новина, новини, охолство, падала, последни новини, разгул, сензация, скандал, тройките\nМариана Попова си падала по тройките добавена от Пею Благов на 10.11.2012


У дома › Статии във Великобритания › Статии за Лондон › Колко да лети от Лондон до Москва? Време на полет Лондон - Москва\nКолко да лети от Лондон до Москва?\nВ Лондон успяхте ли да видите Бъкингамския дворец и Тауър Бридж, да отидете на круиз по река Темза, да посетите Националната галерия, да се возите на лондонското око колело на окото? Сега е моментът да помислим за полета вкъщи.\nКолко да лети от Лондон до Москва с директен полет?\nМожете да летите от Лондон до Москва (столицата на Великобритания и Русия 2500 км) за около 4 часа. Така и с “Аерофлот” летиш за Москва за 4 часа 15 минути и с “Британски авиокомпании” - за 3 часа 55 минути.\nЩе бъдете помолени да платите най-малко 6000 рубли за билет Лондон-Москва (директен полет), и около 7500 рубли за трансферен билет. Трябва да се отбележи, че цените на билетите се увеличават през октомври, декември и февруари и леко понижение през септември, юни и август.\nСвързващ полет Лондон-Москва\nПо маршрута до Москва трансферите са възможни в Рига, Дюселдорф, Франкфурт, Истанбул, Рим, Женева, Цюрих, Хелзинки (средно, свързващи полети през последните 6-18 часа). Ако ви се предложи да летите до Москва от Лондон с промяна във Варшава (“LOT Polish Airlines), полетът ви ще продължи 6 часа 05 минути. И ако вашето завръщане у дома предполага трансфер в Рига (“Въздушна балтика”), тогава ще сте вкъщи след 17 часа.\nАко възнамерявате да летите в посока Лондон-Москва, ще ви бъде предложено да използвате услугите на следните авиокомпании (ще бъдете поканени да се качите на Embraer 190, Boeing 737, Airbus A 321, Avro RJ 85, Boeing 777-300 ER и други самолети): “Британски авиокомпании” (в тази посока тази компания ежедневно извършва няколко полета); “Аерофлот”; “Лесна струя”; “Swiss International Airlines”, “LOT Polish Airlines”, “Австрийски авиокомпании” и други.\nМожете да отидете до Москва от летище Хийтроу (LHR). За да спестите пари, стигането до тук е най-добре в лондонското метро. На това летище можете да вечеряте напълно в ресторант или да закусите в кафене, да вземете дизайнерски дрехи в бутици, да използвате услугите на банкомати, обменно бюро, аптечен павилион. В допълнение, можете да посетите магазина без мита (без да плащате данъци, ще можете да получите алкохолни и козметични продукти, както и всички видове аксесоари) и стаята на майката и детето.\nНе сте сигурни как да се забавлявате по време на полета? Помислете внимателно какви сувенири (чай в маркова калаена кутия, викториански ястия, английски шалове, сувенири с изображението на Шерлок Холмс или Биг Бен, английски пощенски марки, тръби, чадъри), закупени в Лондон, за да представите на вашия семейство и приятели.\nХубав апартамент в Банкок с басейн + безплатен транспорт


“Единствената комбинация, вероятно по-хубава от водка и хайвер, е рап и хардкор” – така започва описанието във Facebook на един от най-вълнуващите лайвове за тази година. А сме още едва в нейното начало!\nАко ни следиш отдавна, вече знаеш, че музиката е огромна част от нашето ежедневие и не обичаме да се задълбочаваме само в един стил. Всъщност рапът и хардкорът са били винаги най-предпочитаните от тях.\nХип-хопът и хардкорът винаги са вървели ръка за ръка и то вече от над 20 години. Не може да не си слушал поне веднъж “Walk This Way” на Aerosmith и RUN DMC, “Bring The Noise” на Public Enemy и Anthrax или да не си слушал поне веднъж Beastie Boys, които са стартирали като хардкор пънк банда и са преляли в рапа. Или пък не знаеш, че Post Malone е истински металяга и преди да взриви рап културата с “White Iverson”, е бил китарист в дет метъл банда. A най-новото от Denzel Curry e кавър на една от най-запомнящите се песни на Rage Against The Machine.\nКато се замислим, почти не познаваме човек, който да слуша хардкор или да е част от банда и да не слуша рап. Може би това са най-изявените ъндърграунд стилове на българската сцена, а лайвовете им са едни от най-зареждащите и разтоварващите някога. Със сигурност няма да видиш такава емоция и реакция в публиката, както на рап или хардкор шоу. А сега си представи какво се случва, когато ги обединиш в едно.\nПо случай Годината на Глигана, кръвожадната бригада в лицата на Всеки следващ ден, Expectations и So Called Crew, се събира, за да тества тази теория. Трите банди ще загърбят нормите и ще прелеят двата стила в едно тази събота, 23 февруари, в Mixtape 5 и вече ни тийзнаха с няколко кадъра от общите им репетиции.\nМомчетата обещаха на желаещите да станат част от хардкор рап експеримента, че ще бъдат наградени с нечувани досега лайв версии на познати песни, остри рими, злокобни рифове, смазващи бийтове и вокали.\nНямаме търпение да видим какво са ни подготвили момчетата, затова няма какво да му мислиш и ти – чакаме те там. Вратите на клуба отварят в 21:00 ч., а входът е на място и ще ти нанесе поражение от 15 лв. Повече инфо можеш да откриеш в събитието във Facebook тук.\nVictor Calderone и Zombie Boy на Хелоуин в Арена Армеец\nDope D.O.D идват на Hippielandia Festival


„Къде е скулптурата?“ – Фондация и Галерия Кредо Бонум\nФондация и Галерия Кредо Бонум > Изложби > „Къде е скулптурата?“\n„Къде е скулптурата?“\nAвтори: Марин Върбанов (1932 – 1989), Мария Налбантова, Невена Екимова, Александър Вълчев, Ивайло Аврамов, Петер Цанев, Симеон Симеонов\nСъвременното изкуство отдавна играе играта на „не-изкуство“. Основното правило на тази игра е изкуството да се укрие в не-изкуството, но така, че да не изчезне в него, а преобразено да се завърне към себе си. С други думи това е игра, в която се търсят и прекрачват граници, за да бъдат те откроени наново. Какво прави един предмет творба на изкуството? Това, че е изработен от художник, че изложен в галерия, че е подписан и наименуван по някакъв начин? От дадаистите насам изкуството отново и отново си задава подобни въпроси, за да се предефинира без сигурен отговор.\nВ по-тесен контекст това важи и за съвременната скулптура. Много често тя е „не-скулптура“, т.е произведение, в което съзнателно са отхвърлени базисните определения на скулптурата, но без да са заличени напълно. Модерната скулптура, както и модерното изкуство, се стремеше към пълна автономия. Скулптурата трябваше да бъде само скулптура и нищо друго. От 60-те години на ХХ в. автономията, т.е границите на изкуството и на отделните видове изкуства са поставени под въпрос. И това е трайно състояние. Съвременната скулптура съзнателно се стреми да бъде нещо друго и така, по парадоксален начин, да запазва границите си. Оспорени са триизмерността на обекта, трайноста на материала, експонирането в пространството, разграничаването от други медии и т.н.\nИзложбата „Къде е скулптурата?“ представя произведения на съвременни български художници, в които те проблематизират границите на скулптурата, прекрачват ги, за да се върнат отново към тях. Това, което те показват е едновременно скулптура и не-скулптура – обект, инсталация, пърформанс, текстилно пано и т.н. Художниците, включени в изложбата са представители на различни поколения с различно художествено образование. Представени са и произведения на големият български художник, глупаво наричан „приложник“ Марин Върбанов (1932-1989). Днес неговите произведения са много по-близо до съвременната скулптура, отколкото произведенията на редица наши „изявени“ скулптори.\nИзложбата е част от поредицата от изложби „Скулптурата сега“ иницирана от галерия Credo Bonum и DEPO Скулптура.\nФондация Credo Bonum, Ул. „Славянска“ 2, вход от ул. „Г. Бенковски“\nвсеки ден от 11:00 – 19:00 ч.


Кой беше дядо Васа?\nИзвестно е, ше във всяка дейност винаги са се изтъквали ония, които обичат тази дейност, които се наслаждават от нея. Такива хора от най-обикновена работа са умели да създадат изкуство. Един от тези е и дядо Васа. Знаеше да се посвети на нещата, които обича, а една от тях беше и ракията. Дядо Васината ракия беше надалеч известна. Няма човек, който да не е опитал дядо Васина ракия, и да не го е попитал в какво е тайната му. Тайната на своята ракия дядо Васа никога не е скривал. Считаше, че всичко което е добро, трябва да сподели с хората. Тайната на дядо Васина ракия не пазим и ние.\nКак дядо Васа правеше ракия?\nДядо Васа винаги внимателно избираше сортовете овощия, от които ще вари ракия, овощията вареше, след това внимателно ги мачкаше и тогава от измачканите овощия вареше ракия. Това е и причината поради която ракията на дядо Васа притежаваше единствен и изключителен вкус на овощия. Целокупният процес на варене на ракия дядо Васа вършеше полека, педантично и внимателно, и във всяка част от този процес винаги влагаше голяма любов. Беше много зискателен, отдаден на работата си и беше същинска наслада да нблюдавате дядо Васа как вари ракия. В резултат на това винаги получаваше савършенна ракия.\nДнес ние, потомците на дядо Васа, продължаваме да правим дядо Васина ракия, по същия рецепт и със същата любов, както и той. Традицията на такъв начин на варене на ракия, надявам се, че ще продължат и нашите потомци за това защото е единственият начин на който ракията трябва да се приготвя. Ракията и днес се вари по рецептата на дядо Васа и също както и дядо Васа, и ние много внимание посвещаваме на детайлите. Ракията на дядо Васа получаваше награди с множетво отличия за качество и покрай домашните постепенно завладява и Eвропейските пазари.\nРакията и днес се вари по рецептата на дядо Васа и също както и дядо Васа, и ние много внимание посвещаваме на детайлите. Ракията на дядо Васа получаваше награди с множетво отличия за качество и покрай домашните постепенно завладява и Европейските пазари.\nМоравска 2, Лесковац\nЕлектронна поща: dedavasina@gmail.com


КАК ДА ПРОЕКТИРАТЕ ПЕРФЕКТНИЯ ФИТНЕС ЗА ДОМА В 5 ЛЕСНИ СТЪПКИ - ПРЕДАВКА\nКак да проектирате перфектния фитнес за дома в 5 лесни стъпки\nПовечето момчета чуват думите домашен фитнес и веднага се сещат за някакво подземие в подземието с прашни стари пейки и евтини гири. Никой не иска да тренира в едно от тези сметища. Ето защо умният човек проектира домашната си фитнес зала да бъде ярка, отворена и енергизираща. Добре проектираната фитнес зала не само ще ви насърчи да тренирате, но също така ще ви насърчи да увеличите максимално усилията си, след като преминете през повторения.\nЕто пет основни насоки за дизайна, които ще ви трябват, за да оформите домашната си фитнес зала за максимално използване, с любезното съдействие:\n■ Чарли Браун, доктор по медицина, спортен психолог и директор на службата за коучинг на представянето Вземете главата си в играта\n■ Michele Kerulis, Ed.D., програмен директор по спорт и здравна психология в университета в Адлер в Чикаго\n■ Брад Шърман, дизайнер, базиран в Манхатън, който доскоро имаше офис и фитнес зала в апартамента си\nРъководството на съвременния човек за домашните спортни зали >>>\n1. Изберете най-голямата стая, която можете да намерите\nТесните стаи ще спазят мотивацията ви, казва Шърман. Така че, ако мястото ви е малко, не го запълвайте с оборудване. Дори зона 10 на 10 може да бъде ефективна, ако е напълно разхвърляна. При нещо по-малко от това ще имате място да правите само дъски, лицеви опори и въже за скачане. Ако нямате отворено пространство, можете да го създадете, като направите избор на мебели: Масата за хранене на колелца може лесно да бъде изместена настрани, за да освободите място за тренировка.\n5 начина за мотивиране >>>\nНо на всяка цена избягвайте да тренирате в стая с рафтове. Те изглеждат претрупани и ви разсейват по време на вашата тренировка, казва Браун. Стресът се определя като опит, при който възприеманите изисквания са по-големи от възприетите ресурси, а резултатът е важен. Безредието предизвиква увеличаване на възприетите изисквания - като „Трябва да го изчистя“ или „Трябва да го върна обратно“, което води до стрес. Неочакваното, организирано пространство е много по-малко вероятно да го направи.\nАко можете, изберете стая, която има големи прозорци и много слънчева светлина. Естествената светлина енергизира и стимулира редица положителни химически промени в мозъка, които повдигат настроението на човека и пораждат по-голямо усещане за спокойствие. казва Браун. Така че, ако можете да създадете домашна фитнес зала, която е хубаво, красиво и светло място, което ви харесва, ще имате повече енергия и ще увеличите максимално постигнатото в тази област.\nИ направете това ваша мантра: Моята спалня е не част от моята фитнес зала. Дори не си и помисляйте да поставяте тази подложка или гира в подножието на леглото си. Спалнята ви трябва да бъде напълно затворена, казва Шърман. Здравословната рутинна тренировка означава достатъчно сън и това е трудно да се направи, ако оборудването ви е на видно място. Браун се съгласява: Спалнята трябва да е само за две неща: сън и интимност. Никога не го свързвайте с нещо друго.\n50 начина да увеличите енергията си >>>\n2. Оцветете ярко бяло\nСледващата стъпка към това пространството да се чувства чисто и чисто: дайте му добър скраб и свеж слой боя. Не избирайте топъл цвят за фитнеса си, казва Шърман. Пространствата с топли нюанси са релаксиращи и могат да ви накарат да се чувствате уморени. Искате светло пространство, което ви зарежда с енергия.\nЗатова се насочете към белия нюанс, който ще окаже най-голямо влияние върху настроението и мотивацията ви: Super White на Benjamin Moore. Той е светъл и енергичен, казва Шърман, който препоръчва завършването на черупката на яйцата за почистване. Не е прекалено лъскав и може да се почиства, което е идеално за фитнес зала. Влажният парцал може да се погрижи за потни отпечатъци на ръцете.\n7 хакове за създаване на здравословни навици, които всъщност се придържат >>>\n3. Запалете го правилно\nНе обичам непременно начина, по който изглежда осветлението на пистата, но е невероятно гъвкаво, казва Шърман. С развитието на вашата фитнес зала - добавяте или отнемате оборудване - можете да промените и позицията на осветлението. Също така можете да избирате един тон стилове със светлинна глава и светлинни температури и те са толкова лесни за изключване.\nЕдно добро съчетание: WAC Lighting’s Flood Beam Paloma Track Heads ($ 234) с ярко бели LED крушки на Philips. Светодиодите консумират по-малко енергия и не отделят толкова топлина, колкото традиционните нажежаеми жички, казва Шърман. Ако купувате електрическа крушка за домашен фитнес, вземете крушки с 2700–3000 келвина, съветва той.\nТехники за домашен масаж, които можете да използвате, за да се отпуснете >>>\n4. Добавете огледало с пълна дължина\nНе е само за огъване и селфита, казва Керулис. Фитнес залите ги имат, за да можете да наблюдавате формата и да намалите риска от нараняване, така че е важно да имате такъв, за да не дърпате хами. И това не е всичко. Може също да ви мотивира, когато видите, че напредвате, казва Браун. Това дава усещане за обратна връзка.\nОгледалото трябва да е достатъчно голямо, за да можете да видите цялото си тяло и да виси на видно място на стена. Запомнете: Не го накланяйте. Облегвайки се, вие получавате изкривена представа за начина, по който изглеждате, казва Шърман.\nНай-лесният начин да поддържате отслабването за добро >>>\n5. Включете преносима звукова система\nЗнаем, че страхотните мелодии помагат да ви енергизират (и разсейват) по време на тренировка. Но не е задължително да се нуждаете от Sonos: Вместо това, с малко под два килограма и приблизително височина на бутилка бира от 12 унции, UE Megaboom ($ 299) е без съмнение най-добрият дистанционен говорител в играта.\nС обхват на Bluetooth от 100 фута, той извлича 90 децибела 360-градусов звук, който може да бъде преместен из цялата къща и няма да бъдете привързани към зарядно устройство - батерията получава 20 часа с едно зареждане.\nПлейлистът за играта за смяна на игри през 2015 г. >>>\nорландо цъфти гол на дъска за гребла


8 факта за сватбата на Джон Леджънд и Криси Тейгън - Звезди - Светски - - Jenite.bg\nНачало / Светски / Звезди / 8 факта за сватбата на Джон Леджънд и Криси Тейгън\n8 факта за сватбата на Джон Леджънд и Криси Тейгън\nпо статията работи: Ася Фърцаловска | 29.06.2017 | 09:00\nНяколко не толкова известни факта\nКриси Тейген, Джон Леджънд и Луна- най-сладкото трио\nКриси Тейгън и Джон Леджънд имат една от най-романтичните връзки, които сме виждали и сватбата им не беше по-различна. Двойката се врече във вечна любов на романтична церемония на езерото Комо, в Италия, през септември 2013г., но все още има някои неща, които не знаем за Големия ден. Например факта, че Криси имаше не един, а три тоалета за сватбата си. Прочетете, за да разберете и другите интересни факти:\n1. Криси и Джон са сключили брак в Ню Йорк\nПреди голямото тържество в Италия, двамата са подписали граждански брак в съда в Ню Йорк. Те съобразили, че бракът им няма да бъде зачетен в САЩ, ако е сключен в Италия, затова сключили граждански брак в Ню Йорк след модно ревю на Вера Уанг.\n2. Мястото на сватбата има огромно значение за тях\nКриси Тейгън разкрива, че когато с Джон посетили Италия за пръв път, тя си пожелала да се омъжи за него. Двамата за пръв път посетили езерото Комо през 2007г., когато екскурзовод с лодка ги води на определно място в езерото и им казва да си пожелаят нещо. Тогава Криси си пожелава именно Джон да е човека, за когото ще се омъжи и да бъде баща на детето й.\n3. Джон е направил серенада по време на приема\nСлед официалната вечеря, Джон сяда на пяното и изпълнява емоционалната песен "All of me", която е вдъхновена от неговата любима. Всички гости смятат, че е било изключително емоционален момент.\n4. Криси е плакала на първия сватбен танц\nТя споделя, че не осъзнавала колко обича Бионсе, преди Dj-ят да пусне песента "Love on top". "Плачех и танцувах", разказва тя.\n5. Криси Тейгън сменя 3 рокли на сватбата си\nКриси сменя 3 рокли. На церемонията е облечена с един от моделите на Вера Уанг, на приема е с друг модел и завършва вечерта с 3-та рокля, тип русалка, на същия дизайнер.\n6. Гостите им са получили специални подаръци при пристигането си\nВсеки гост е получил бутилка просеко в торбичка, на която било отпечатано "Cin Cin", което на италиански означава "Наздраве"\n7. Сватбената им торта е била внушителна\n4-етажна, морковена торта, поръчана от изискан бутик в Милано.\n8. Било е буквално "звездна сватба"\nНа пищното събитие присъстват Кание Уест, Куинси Джоунс, Бруклин Декер и Стиви Уондър.\nКрасиви кадри от кралската сватба на принц Хари и...


5 Основателни причини да ползвате посредник в търсене на работа в Германия (Част 1)\n5 Основателни причини да ползвате…\nВ случай, че си търсите работа в Германия, опциите да намерите подходящо предложение за вас и най-вече за вашата професионална и образователна квалификация, съвсем не са малко. Във времена, когато почти всичко можем да свършим и проверим като информация в интернет, много често, хората остават с впечатлението, че „нетът може да ни помогне за всичко“ и, че „Google знае всичко“. Дори до известна степен тези твърдения да са верни, ако става въпроса за нова работа и то в чужда страна, няма как да не признаем, че Google е достатъчен, за да ни помогне в начинанието.\nПолзването на посредническа фирма за търсене на работа в Германия е не просто по-лесен вариант за откриването на най-подходящото за вас предложение, но и в пъти по-удобен, а и сигурен начин да започнете на чисто на немска почва. За да ви убедим в това, ще ви дадем точно 5 основателни причини да ползвате посредник, ако смятате да се местите в Германия и да изградите кариера или да съберете известни средства именно там:\n1. Фирмите посредници за хора във вашата ситуация разполагат с огромна база данни от свободните позиции, конкретните фирми и работодатели и дори допълнителни квалификационни курсове, които можете да запишете с надеждата да се устроите на по-добра работа. Тази база данни ви спестява трудоемкото проучване на ситуацията на немския трудов пазар и по-конкретно на дадения му сегмент, в който вие си търсите нова работна позиция.\n2. Посредникът не просто търси свободни работни позиции, той търси подходяща конкретно за вас работна позиция. Това персонализирано отношение към всеки отделен клиент на посредническата фирма за социални услуги увеличава шанса да попаднете на правилното място и да заемете най-добрата за вас позиция.\n3. Освен това, за целта посредникът ще ви осигури и консултация (често дори тя е и безплатна за новодошлия клиент) относно бъдещата му работа в Германия. По време на тази консултация ще получите и много важна допълнителна информация като опциите за организиране на заминаването ви, различните възможности, които имате на немска почва от гледна точка на преквалификация и допълнителни курсове.\n4. Посредникът не само че ще ви намери работа в Германия, но и ще се заеме с вашето настаняване. Представете си ситуацията, че някой ваш познат, работещ в сферата, в която и вие работите, ви звънне от Германия с предложението да работите при него. До тук всичко наистина е ок, защото връзката ви с немския работодател е сигурна (Макар че в днешно време трудно се доверяваме дори и на приятели, нали?). Когато пристигнете обаче в чуждата страна, ще трябва сами и бързо да решите къде да живеете, как да търсите квартира и т.н.\n5. Посредническите фирми остават отворени за връзка с вас. Или казано по друг начин, ако случайно имате проблем било то с работодателя си, с наемателя или друг имигрантски повод за притеснение, вашият посредник остава на разположение за вас. В повечето случаи, самият посредник има офис на немска територия, а и винаги е на разположение за клиентите си по телефона или чрез други, модерни начини за комуникация в днешни дни.\nТърсенето на работа в Германия не е просто случайно хрумване или спонтанно решение. То е важна житейска стъпка, която е добре да направите с подкрепата и помощта на професионалисти. Не се колебайте да ползвате услугите на посреднически фирми, за организирате началото на новия си живот наистина подобаващо.\nПредишна публикацияPrevious post:Най-често срещаните и добри предложения за работа в ГерманияСледваща публикацияNext post:Интересни факти, с които да се запознаете, преди да си търсите работа в Германия


Микротик NAT CONNECTION - Рутери, Модеми, Суичове - kaldata.com - Форуми\nМикротик NAT CONNECTION\nот SVET80BS, 7 юни в Рутери, Модеми, Суичове\nЗдравейте , Имам следния странен поне за мен проблем....:\nНормално ли е когато се обръщам през http към някой хост (в случая уеб интерфейса на един ТП-ЛИНК суич) в connection на микротика да ми се естабилшват хиляди конекции.(60к+) с source adress default gataway и dst адреса на суича... Само при едно единствено отваряне на увб интерфейса.\nТова се случва , когато го правя през ОПЕН Випиен и единствено към този суич.\nСъщо така на един от портовете на рутера зад който има закачени ,минавайки през няколко суича 100-на хоста , Когато съм през ВПН-а отворя уеб интерфейса на суича или пусна пинг към същия суич започват да летят някакви пакети стигат до 23-25 хиляди , лагва се цялата мрежа и почват да падат суичове като круши. Не виждам логиката и връзката между двете. Възможно ли е да има спиред вас или е някакво съвпадение\nБях закачил един линксис към въпросния суич, При обръщане към него се получи същият ефект\nПри отваряне на уеб интерфейса на суича за който е вързан ТП-линка няма проблем\nВипиена го ползвам от вкъщи.\nСуича е TL-SL2428\nСигурно ми е много тъп въпроса , но аз не мога да си отговоря. Не съм много голям спец, Продължавам да се уча.....\nЩе се радвам на мнение и съвет. Блгаодаря !\nинтересен проблем , който на първо четене трудно би бил разгадан с предоставената информация.\nМоже като начало да провериш дали нямаш съвпадение на IP адреси по устройства, тунели, клиенти !\nВ логовете на рутера нещо интересно ?\nСамо този нат в заглавието на темата не го срещнах в нея самата ?\nТакъв лаг ми се е получавал , когато един юзЪр се беше пробвал да включи един рутер на работното си място по странен начин. Този път не е от там....\nНяма дублирани iP-та в мрежата ,а домашната ми мрежа е в друг сегмент НЕ съвпада с VPN-а\nМоже би все пак е другаде е проблема...\nСнощи изключих част от мрежата и лаг-а спря. а суича за който говорим , както и сървъра където е пуснат vpn-а са преди тази част от мрежата\nРутер -> суич -> сървъра и ТП-Линка\nВръзка към останалата мрежа\nТова е накратко схемата\nРестартирах всичк суичове по трасето и незнайно как и защо лага намаля и се прибрах. Пробвах да пусна няколко пинга и пак същата история 23000 p/s\nПочнах да изключвах портове,, за да разбера дали не е някой клиент със счупена карта или забил рутер , не открих нищо ,Днес сутринта се бяха пооправили нещата,. По едно време пакетите стигнаха до 8-9 хил, но за кратко....\nЛошото е , че не мога да разбеера причината нито за проблема , нито защо се е оправил.....\nЩе проължа да дерзая ....\nТова ми прилича на някакъв луп в мрежата и от там се получава този пакет сторм ! Трябва да се изследва целият фрейм на кънекциите и ще се разбере с какво и от кое устройство се флудиш .\nПричина торент клиент(и) + уязвимост на Upnp


Къде живеят най-добре пенсионерите - infostock.bg\nКъде живеят най-добре пенсионерите\n24 Октомври 2018 19:30\nКогато Европейската комисия води активни дебати за промяна на пенсионния модел, а в България вече са правят първите радикални стъпки, добре е да се види къде са най-добрите пенсионни системи в света. На помощ идва публикувания преди дни Индекс на глобалната пенсионна система (Melbourne Mercer Global Pension Index - MMGPI), който за 10-поредна година се изготвя от експертите на консултантската компания Mercer съвместно с Австралийския център за финансови услуги (ACFS).\nЗа целите на проучване, експертите сравняват пенсионните системи на различни страни по света, като подчертават предимствата на всяка система, така че законодателите по света да обърнат внимание върху тях и да се възползват от световния опит. Подреждането е по точкова система, която отчита степента на преимуществата на всяка пенсионна система, и по този начин се формира краен бал.\nЕто и Топ 10 на най-добрите пенсионни системи в света, подредени според австралийските експерти от Mercer:\n1. Холандия, 80.3 точки. Пенсионна възраст: 65 и 75. Страната на лалетата и близо до това да стане държавата с най-висока пенсионна възраст в Европа. В момента в Холандия действа тристепенна пенсионна система, която успешно функционира от десетилетия - държавната пенсия, която е основна; професионална пенсия, която е с допълнителен характер; и индивидуално пенсионно покритие. По-голямата част от доходите на холандските пенсионери са от държавни пенсии: около 50% от общия размер на получените от тях пенсионни плащания.\n2. Белгия, 80.2 точки. Финансовият размер на пенсионните фондове в Дания е един от най-високите в света. Това показва колко е силна политиката на социалната държава, която се проявява по-специално в присъствието на голям държавен пенсионен фонд АТР. Пенсионната система в кралството се състои от следните нива: социална пенсия с нулево равнище; кумулативен компонент на задължителната държавна пенсионна програма на първо ниво; корпоративни пенсионни планове; доброволни корпоративни и индивидуални пенсионни схеми от трето ниво.\n3. Финландия, 74.5 точки. Скандинавската срана е с традиционно висок жизнен стандарт и социално благосъстояние. Грижата за по-възрастното поколение граждани във Финландия има специално място. След пенсионирането финландците получават много свободно време, многобройни обезщетения и всеки месец им се изплаща сума, равняваща се на почти 58% от получаваната преди пенсионирането заплата.\n4. Австралия, 72.6 точки. Системата за натрупване на пенсия, която действа в тази страна, включва не само редица предимства пряко за австралийските жители, но и почти същите условия за имигрантите, които идват от други европейски страни. В допълнение, пенсионерите в Австралия получават различни видове субсидии и отстъпки при закупуването на основни лекарства.\n5. Швеция, 72.5 точки. Пенсионната система е на три нива: условно, същинско и доброволно натрупване. Задължителните пенсионни плащания се състоят от две части и се начисляват върху максималния размер на годишния доход, равен на 7.5 на сто от основна заплата. Гражданите, които получават твърде малко условно финансирани и финансирани пенсии или не ги получават изобщо от държавния бюджет, получават така наречената "гарантирана пенсия". Тя обаче може да се получава само след навършване на 65-годишна възраст и при пребиваване в Швеция най-малко три години, но в пълният й размер е само за онези, които са живели в страната през последните 40 години.\n6. Норвегия, 71.5 точки. Има много предприятия, чиито служители, по споразумение със своя работодател, могат да се пенсионират на 62-годишна възраст. Понякога пенсионерите търсят подновяване на трудовата дейност и я продължават до началото на седемдесетата годишнина. Действат много социални програми, чрез които могат да се наемат пенсионери и да им осигурява допълнителен доход, качествена медицинска помощ. Тези фактори играят важна роля в живота на норвежките пенсионери.\n7. Сингапур, 70.4 точки. Основният играч на социалното осигуряване в Сингапур е Централният осигурителен фонд, който е създаден през 1955 г. като администратор на националната акумулираща пенсионна система от британското колониално правителство. В момента фондът е един от водещите оператори на пенсионни услуги в Азия. Логиката на властите в Сингапур е, че както служителят, така и работодателят правят месечни вноски, които след това се разпределят на три различни сметки на техния получател, бъдещия пенсионер.\n8. Чили, 69.3 точки. Пенсионната система на Чили се смята за една от най-иновативните в света, тъй като е използван световния опит. Отговорността за формирането на пенсиите се прехвърля изцяло на работещите граждани. Всеки има своя сметка за пенсиониране, която се попълва месечно с вноски в размер на 10% от заплатата. Всички средства се капитализират от частно управляващо дружество, което е избрано от гражданите.\n9. Нова Зеландия, 68.5 точки. Пенсионната система се основава на двупосочно натрупване на средства, които не се пресичат помежду си: държавната се формира от данъчно облагане, т.е. работещ гражданин приспада всеки месец процент от спечелените пари в пенсионен фонд. Всеки новозеландец от началото на трудовата си дейност автоматично става член на системата KiwiSaver - търговски инвестиционен фонд и той веднага получава кредит от 1 000 щатски долара.\nВсеки, който не иска да инвестира в бъдеща пенсия, има право да откаже от участи във фонда. Служителят получава време да мисли в рамките на 2 месеца след първото наемане на работа. Допуска се и временно напускане на фонда, през което време се преустановява изплащането на средства, например поради финансови затруднения.\n10. Канада, 68.0 точки. Федералното законодателство позволява пенсиите да се коригират на провинциално ниво. Пенсии могат да получават не само лица с канадско гражданство, но и на натурализирани граждани, но при тези случаи е важна продължителността на пребиваване страната. Пенсионните обезщетения включват редица програми, включително удръжки за старост, инвалидност, обезщетения за безработица, за нуждаещите се и за ветерани.\n97-годишният Чарли Мънгър: Тайната на дългия и щастлив живот „е толкова проста“\nЩе запази ли Фед стимулиращата си политика?\nВаксините за коронавирус ще са част от нормалното ни ежедневие в бъдеще\nМит Ромни: Тръмп ще спечели отново републиканската номинация за президент\nUSDJPY 106.12 ▲0.23%\nGBPUSD 1.41 ▼0.04%\nDow 30 31 982.00 ▲0.23%\nS&P 500 3 926.75 ▲0.15%\nNasdaq 100 13 310.60 ▲0.13%\nDAX 30 14 028.00 ▲0.08%\nBitcoin 50 771.10 ▲3.48%\nEthereum 1 645.76 ▲2.72%\nRipple 0.48 ▲3.26%\nПетрол - лек суров 63.37 ▲0.13%\nПетрол - брент 67.15 ▲0.09%\nЗлато 1 799.76 ▼0.19%\nСребро 27.97 ▲0.15%\nПшеница 674.50 ▼0.31%\nUS 10 Year 135.04 ▼0.17%\nGermany Bund 10 Year 174.05 ▼0.10%


„Икономист“: Албания на първо място по консумация на кокаин в света – Труд\n„Икономист“: Албания на първо място по консумация на кокаин в света\n24.08.2018 • 18:56\nАлбания е на първо място в света по употребата на кокаин на глава от населението, съобщи британско списание „Икономист“ .\nВ доклада, озаглавен „Защо картелите печелят“ се посочва, че борбата срещу наркотиците се насочва към нова криза, а наркотичните картели се борят за печалба от 320 милиарда долара годишно. Смята се, че по света има 18 милиона човека, употребяващи кокаин. Продажбата на наркотици е много лесно начинание днес, благодарение на интернет.\n„Великобритания, Испания, Австралия и Съединените щати са страните, в които се консумира по-голямата част от кокаина. Но най-големият процент се държи от Албания, където 2,5% от населението използва този наркотик, заемайки първо място. Това се дължи на факта, че това е важен път за трафика на кокаин от Афганистан”, пише „Икономист“.\n„Кокаинът в джунглите на Колумбия струва около 2 200 долара, а в Мексико – 12 000 до 16 000 долара. В Европа той варира от 53 000 до 55 000 долара на килограм. Организираните престъпни групи търсят нови транспортни маршрути, а обемът се е увеличил повече от всякога. Също така се използват стари канали за канабис и маршрути за кокаинов транспорт”, съобщава „Икономист“.


Увеличават се костно-мозъчните трансплантации\nНад 100 са вземанията на периферна кръв само за първите седем месеца на годината\nБроят на костно-мозъчните трансплантации у нас се увеличава. Това показват данните на Изпълнителната агенция по трансплантации за тази и миналата година.\n101 са вземанията на периферна кръв и костен мозък за първите седем месеца на тази година, показва справка на ИАТ. В същото време за цялата миналата година тази цифра е 132. Вземанията се осъществяват само в 4 болници в страната – Националната специализирана болница за активно лечение на хематологични заболявания, ИСУЛ, „Св. Георги" и „Св. Марина".\nНа практика там се извършват и самите присаждания\nслед това. Най-голяма част от вземанията са осъществени в НСБАЛХЗ – 72 за миналата година и 63 за седемте месеца на тази. Обикновено лекарите вземат периферна кръв, защото е по-безболезнено за донорите. Едва 2-3 от материала е взет от костен мозък, тъй като процедурата е тежка за пациента.\nКостно-мозъчните трансплантации се използват\nнай-вече за лечение на левкемии. Но може да се търси и допълнителен ефект за голям брой заболявания, включително и генетични такива. Трансплантациите биват два основни вида – автоложни и алогенни, в зависимост от това дали се ползва донорски материал от същия човек или от друг. Обикновено се взема периферна кръв от близък на болни човек.


Важни съвети при избор на саксии за кактуси | Kaktus.bg\n»Важни съвети при избор на саксии за кактуси\nКактусите са си спечелили слава на непретенциозни и издръжливи растения, така че много хора погрешно вярват, че за тях са подходящи всякакви условия.\nМеждувременно отглеждането им в малки саксийки е неприемливо. Професионалистите препоръчват внимателно да се избира сред различните видове саксии, като се вземат предвид отличителните характеристики на самото растение. Ако многобройни опции в магазините се окажат неподходящи, можете дори да създадете саксия за кактус със собствените си ръце.\nОтличителни черти на подходящите саксии за кактуси\nЗа да разберете каква трябва да бъде саксията за кактусите ви, трябва да знаете характеристиките на тези растения. Обичайното им местообитание са пустинните райони с ниска влажност, така че кактусите не понасят застоя на вода, кореновата им система трябва да е суха и топла. При избора на съд за отглеждане е необходимо да се вземе предвид и фактът, че при някои видове се развива на ширина, при други - на дължина.\nОсновната разлика между саксиите за сукуленти от обичайните стайни растения е необходимостта да се осигури добър дренаж на кореновата система, който се извършва чрез специални долни дупки. В допълнение, идеално съчетаната саксия ще натрупва топлинна енергия през деня и ще може да я задържи през цялата нощ, което е изключително важно за кактусите, които са типични за топлите региони.\nВ зависимост от това в кои части от растението се натрупват водните резерви, сукулентите се разделят на стъблени и листни. За първата група са подходящи саксии от всякакъв тип, за втората – обемни и ниски. Основните критерии, които помагат да се определи от коя саксия се нуждае даден кактус, са материалът на производство, формата и размерът.\nШироко се използват керамичните (глинени) и пластмасовите саксии. Последния вариант е най-достъпният - те са евтини, леки, издръжливи и непретенциозни за поддръжка. Но пластмасата не позволява на влагата да да се изпари, затова кактусите трябва да се поливат, като се контролира внимателно влагата в почвата. Някои пластмаси могат да се деформират и да се счупят, когато са изложени на слънчева светлина и вода. Не са подходящи за големите и високи видове кактуси.\nГлината е екологичен порест материал. Влагата се изпарява добре през стените и въздухът навлиза в почвата, а температурата на земната маса в тях намалява бавно. От тази суровина се правят не само обикновени саксии, но и саксии за кактуси. Продуктите са стабилни, издържат по-тежки растения, не подлежат на деформация, дизайнът им може да варира. Недостатъците на керамичните саксии са: крехкост, постепенно запълване с варовик, което води до алкализиране на почвата.\nБетонните саксии или тези от камък ще бъдат чудесно допълнение към интериора. Бетонът е много издръжлив материал, който също се използва от любителите на цветя за отглеждане на кактуси и сукуленти. Можете да направите саксии за растения от бетон със собствените си ръце, които ще ви изненадат с разнообразие от форми. Трябва да се има предвид добрия дренаж и отворите на дъното.\nМожете да използвате също стъклени съдове (сфери с дупка, чаши и др.), които изглеждат много красиво, но в тях трябва да има много дебел дренажен слой от камъни. Също така много креативни хора изработват сами саксии за своите кактуси от подръчни материали - пластмасови бутилки, гипс, различни домакински съдове и градинарски пособия, дори детски играчки. И в това няма нищо лошо, стига да се спазват изискванията.\nТя може да бъде произволна и да не влияе върху състоянието на растението. Можете да избирате както от кръгли, така и от квадратни или правоъгълни опции. От първата трябва да може удобно да се извлече кактуса при пресаждането. Следващите трябва да могат компактно да се поставят на первази на прозорци и малки повърхности, по-лесно е да ги съберете в една колекция. Популярни са и плоските ниски купички - в тях можете едновременно да засаждате различни видове стайни цветя, съставяйки уникални композиции.\nМалките саксии са неподходящи за кактусите, тъй като те не създават необходимото жизнено пространство за растението. Височината на съда трябва да е достатъчна за растежа на кореновата система, ширината трябва да бъде такава, че цветето да обхваща около половината от площта. Ако дълбочината или ширината на контейнера е недостатъчна, тогава кореновата система ще опира до дъното и стените и ще изгние.\nНякои правила при избор на размер:\n- В случай че коренът има форма на пръчка, морков или ряпа, изберете дълбока саксия;\n- Ако коренът расте на ширина, по-добре е да изберете плоска, ниска саксия;\n- За кактуси с влакнеста коренова система се избират саксии с голям диаметър и ширина;\n- При пресаждането размерът на саксията трябва да бъде с 2 см по-голям от размера на корените;\n- Ако избраният сукулент се характеризира с образуването на голям брой малки бодливи издънки (бебета), обемът на саксията трябва да е достатъчен, за да ги побере.\nАко спазвате тези прости критерии при избора на саксия за вашите кактуси, можете да си спестите доста допълнителни грижи и проблеми при отглеждането им и да се радвате на красотата им, която несъмнено се допълва и от стила на избраната от вас саксия.